Oficialusis leidinys L 203 , 03/08/1999 p. 0058 - 0062



Komisijos sprendimas 1999 m. liepos 14 d. nustatantis specialius reikalavimus, reglamentuojančius Panamos kilmės žuvininkystės ir akvakultūros produktų importą (pranešta dokumentu Nr. C(1999) 2058) (tekstas svarbus EEE) (1999/526/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Tarybos direktyva 97/79/EB [2], ypač į jos 11 straipsnį, (1) kadangi Komisijos ekspertų grupė buvo nuvykusi į Panamą patikrinti sąlygų, kuriomis yra gaminami, saugojami ir siunčiami į Bendriją žuvininkystės produktai; (2) kadangi Panamos teisės aktų dėl žuvininkystės produktų sveikumo patikrinimo ir jų monitoringo nuostatos gali būti laikomos lygiavertėmis Direktyvoje 91/493/EEB nustatytoms nuostatoms; (3) kadangi Panamos Departemento de Protección de Alimentos (DPA) del Ministerio de Salud gali veiksmingai patikrinti, kaip taikomi galiojantys įstatymai; (4) kadangi Direktyvos 91/493/EEB 11 straipsnio 4 dalies a punkte minima sveikatos sertifikato išdavimo tvarka taip pat turi būti taikoma sertifikato pavyzdžio apibrėžimui, būtiniausiems reikalavimams kalbai (-oms), kuria (-iomis) jis turi būti surašytas, ir asmens, turinčio įgaliojimus jį pasirašyti, rangui; (5) kadangi pagal Direktyvos 91/493/EEB 11 straipsnio 4 dalies b punktą prie žuvininkystės produktų pakuočių turėtų būti tvirtinamas ženklas, kuriame nurodomas trečiosios šalies pavadinimas bei kilmės įmonės, žuvų perdirbimo laivo, šaldymo saugyklos arba laivo šaldiklio patvirtinimo (registracijos) numeris; (6) kadangi pagal Direktyvos 91/493/EEB 11 straipsnio 4 dalies c punktą turi būti sudarytas patvirtintų (įregistruotų) kilmės įmonių, žuvų perdirbimo laivų arba šaldymo saugyklų sąrašas ir laivų šaldiklių, įregistruotų pagal Tarybos direktyvą 92/48/EEB [3], sąrašas; kadangi šie sąrašai turi būti sudaromi remiantis pranešimu, kurį Komisijai pateikia DPA; kadangi todėl DPA privalo užtikrinti, kad laikomasi atitinkamų Direktyvos 91/493/EEB 11 straipsnio 4 dalyje nustatytų nuostatų; (7) kadangi DPA pateikė oficialias garantijas, kad laikomasi Direktyvos 91/493/EEB priedo V skyriaus taisyklių ir vykdomi reikalavimai, kurie yra lygiaverčiai įmonių, žuvų perdirbimo laivų, šaldymo saugyklų ar laivų šaldiklių patvirtinimo arba įregistravimo reikalavimams, nustatytiems toje direktyvoje; (8) kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Departemento de Protección de Alimentos (DPA) del Ministerio de Salud – tai Panamos institucija, kompetentinga patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus. 2 straipsnis Panamos kilmės žuvininkystės ir akvakultūros produktai turi atitikti šiuos reikalavimus: 1) Prie kiekvienos siuntos turi būti pridėtas sveikatos sertifikato originalas, kuriame pagal šio sprendimo A priedo pavyzdį turi būti įrašytas numeris, data, jis turi būti tinkamai užpildytas, pasirašytas ir surašytas viename lape. 2) Produktai turi būti pagaminti šio sprendimo B priede nurodytose patvirtintose įmonėse, žuvų perdirbimo laivuose, šaldymo saugyklose ar registruotuose laivuose šaldikliuose. 3) Ant visų pakuočių, išskyrus nesupakuotus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis "Panama" ir kilmės įmonės, žuvų perdirbimo laivo, šaldymo saugyklos ar laivo šaldiklio patvirtinimo (registracijos) numeris. 3 straipsnis 1. 2 straipsnio 1 dalyje nurodyti sertifikatai turi būti surašyti mažiausiai viena valstybės narės, kurioje atliekami patikrinimai, valstybine kalba. 2. Sertifikatas turi būti pasirašytas DPA atstovo, kuris nurodo savo pavardę ir pareigas ir uždeda savo oficialų antspaudą, savo spalva besiskiriantį nuo kitų įrašų. 4 straipsnis Šis sprendimas skirtas valstybėms narėms. Priimta Briuselyje, 1999 m. liepos 14 d. Komisijos vardu Franz Fischler Komisijos narys [1] OL L 268, 1991 9 24, p. 15. [2] OL L 24, 1998 1 30, p. 31. [3] OL L 187, 1992 7 7, p. 41. -------------------------------------------------- A PRIEDAS +++++ TIFF +++++ +++++ TIFF +++++ -------------------------------------------------- B PRIEDAS I. PATVIRTINTŲ ĮMONIŲ SĄRAŠAS Nr. | Pavadinimas | Adresas | 59 P | Caribbean Sea Food Export | San Francisco | 66 P | Grupo Panalang Union | San Francisco | 77 P | Vigomar SA | Aguadulce | 60 P | Altrix de Panamá SA | Aguadulce | 52 P | Agromarina | Aguadulce | 73 P | Empacadora Alimenticas/Empak Food | Puerto Vacamont | 65 P | Mariscos Islas de la Perlas | Puerto Vacamont | 49 P | Productos Océanos SA | Ciudad de Panamá | 81 P | Oceanic Export Corp./Oceanic Products | Pueblo Nuevo | 75 P | Aquachame SA | Chame, El Líbano | II. PATVIRTINTŲ LAIVŲ-ŠALDYTUVŲ SĄRAŠAS Nr. | Pavadinimas | Uostas | 106 BC | M/V Amazonas | | 101 BC | Txori Aundi | Panamá | 105 BC | Juan María Soroa | Panamá | 126 BC | Nave The Fisher | Panamá | 129 BC | Nave The Fisher | Panamá | 125 BC | Nave Nao | | 109 BFRIG | M/V Montesol | | 108 BFRIG | M/V Montelaura | | 107 BFRIG | M/V Montecruz | | 127 BFRIG | Platte Reefer | | 130 BFRIG | Plaslin Reefer | | III. ŽUVŲ PERDIRBIMO LAIVŲ SĄRAŠAS Nr. | Pavadinimas | Uostas | 102 BF | Cheung Shing | | --------------------------------------------------